**Cam 6, Teclyn 8:**

Cytundeb cydweithio enghreifftiol i'w ddefnyddio gyda gwasanaethau gofalwyr ifanc

08

**Fal**

**Diben**

Bwriad y cytundeb cydweithio enghreifftiol hwn yw cefnogi ysgolion a gwasanaethau gofalwyr ifanc i ddeall, gyda chymorth dogfen ysgrifenedig, sut y maent wedi cytuno i weithio gyda'i gilydd i gefnogi gofalwyr ifanc.

**Trosolwg o’r cytundeb**

Cytundeb Cydweithio yw'r ddogfen hon rhwng [rhowch enw'r ysgol] a [rhowch enw'r gwasanaeth gofalwyr ifanc]. Mae'n amlinellu sut y bydd yr ysgol a gwasanaethau gofalwyr ifanc yn gweithio gyda'i gilydd i adnabod disgyblion â chyfrifoldebau gofalu mewn modd effeithiol a gwella’r gefnogaeth y mae’r ysgol yn ei rhoi i’r disgyblion hyn.

Dylid nodi nad yw hon yn ddogfen gyfreithiol-rwym

1. **Nodau ac amcanion**

Nod y gwaith partneriaethol rhwng [rhowch enw'r ysgol] a [rhowch enw'r gwasanaeth gofalwyr ifanc] yw gwella sut mae gofalwyr ifanc yn cael eu hadnabod a’u cefnogi, fel eu bod yn cael yr help sydd ei angen arnynt i fwynhau a chyflawni yn yr ysgol yn yr un ffordd â'u cyfoedion.

1. **Rhanddeiliaid**

Gwneir y cytundeb hwn rhwng:

1) (enw a chyfeiriad yr ysgol)

2) (enw a chyfeiriad y gwasanaeth gofalwyr ifanc)

1. **Cyfrifoldebau**

Fel rhan o’r Cytundeb Cydweithio hwn mae [rhowch enw'r ysgol] yn cytuno i:

* Hysbysu [rhowch enw'r gwasanaeth gofalwyr ifanc] pan fyddant yn adnabod disgybl sy'n ofalwr ifanc, cyhyd â bod teulu’r disgybl wedi rhoi’r caniatâd priodol.
* Gyda’r caniatâd priodol, hysbysu'r gwasanaeth gofalwyr ifanc am yr ymyriadau wedi'u targedu sy’n cael eu darparu i'r disgybl ac am yr effaith y mae’r ymyriadau hyn wedi eu cael ar gyrhaeddiad, presenoldeb a lles y disgybl.
* Os yw’r ysgol yn dod i wybod am unrhyw bryderon amddiffyn plant, bydd yr ysgol yn [amlinellwch y gweithdrefnau amddiffyn plant y cytunwyd arnynt a sut y bydd yr ysgol yn gweithredu’r gweithdrefnau hyn trwy’r gwasanaeth gofalwyr ifanc].
* Cynnwys gwybodaeth am gyfeirio disgyblion at y gwasanaeth gofalwyr ifanc ar hysbysfyrddau disgyblion ac ar wefan yr ysgol.
* Atgyfeirio i'r gwasanaeth gofalwyr ifanc am gefnogaeth a ddarperir gan y gwasanaeth y tu allan i'r ysgol e.e. Cefnogaeth 1:1, gwaith teulu cyfan, clybiau, gweithgareddau neu seibiant.

[Lle mae’r gwasanaeth gofalwyr ifanc yn darparu ymyriadau wedi'u targedu i ddisgyblion yn yr ysgol]

* Darparu ystafelloedd fel y gall y gwasanaeth gofalwyr ifanc ddarparu ymyriadau wedi'u targedu i ddisgyblion mewn awyrgylch breifat lle mae disgyblion a staff yn teimlo'n gyfforddus.
* Hysbysu’r gwasanaeth gofalwyr ifanc am newidiadau i'r amserlen, megis ymarferion tân drwy [nodwch y dull y cytunwyd arno] [nodwch yr amser y cytunwyd arno].
* Hysbysu’r gwasanaeth gofalwyr ifanc pan fo’r ysgol ar gau neu pan fo staff yn sâl trwy [nodwch y dull y cytunwyd arno] ac erbyn [nodwch yr amser y cytunwyd arno].
* Darparu blwch llythyrau i’r gwasanaeth gofalwyr ifanc, mynediad i ystafell staff yr ysgol a mynediad at gyfrifiadur.

Mae [rhowch enw'r gwasanaeth gofalwyr ifanc] yn cytuno i:

* Hysbysu, gyda chaniatâd priodol gan deulu’r disgybl, Arweinydd Gweithredol yr Ysgol ar Faterion Gofalwyr Ifanc yn [rhowch enw'r ysgol] pan fyddant yn adnabod gofalwr ifanc sy’n mynychu, neu sydd ar fin mynychu’r ysgol.
* Cefnogi'r ysgol i atgyfeirio mewn modd priodol ac amserol i'r gwasanaeth gofalwyr ifanc drwy roi manylion i Arweinydd Gweithredol yr Ysgol ar Faterion Gofalwyr Ifanc am y cymorth y mae’r gwasanaeth yn ei ddarparu a'r meini prawf cymhwysedd perthnasol, yn ogystal ag adborth yn ymwneud ag unrhyw atgyfeiriadau a wneir.
* Pan fo'n berthnasol a gyda’r caniatâd priodol, rhannu gwybodaeth ynglŷn ag effaith yr ymyriadau sy’n cael eu darparu i ddisgybl gan y gwasanaeth gofalwyr ifanc.

[Lle mae’r gwasanaeth gofalwyr ifanc yn cefnogi'r ysgol i asesu anghenion disgyblion sydd wedi eu hadnabod fel gofalwyr ifanc]

* Cefnogi ysgolion i asesu anghenion gofalwyr ifanc drwy gwrdd â disgybl sydd, neu a all fod, yn ofalwr ifanc yn yr ysgol er mwyn cynnal asesiad o'i anghenion a gwneud argymhellion o ran pa fath o gefnogaeth y dylid ei rhoi i'r disgybl y tu mewn a thu allan i'r ysgol.

[Lle mae’r gwasanaeth gofalwyr ifanc yn darparu ymyriadau wedi'u targedu i ddisgyblion yn yr ysgol]

* Darparu [rhowch y math o ymyriad] yn yr ysgol o [rhowch y dyddiad] hyd [dyddiad], er mwyn [rhowch ddiben yr ymyriad].
* [Nodwch yma fanylion i ddweud a all y gwasanaeth gofalwyr ifanc gysylltu â'r gofalwr ifanc neu’r teulu yn annibynnol ar yr ysgol].
* Darparu tystiolaeth i’r ysgol bod y staff sy'n darparu’r ymyriadau wedi'u targedu wedi cael gwiriad DBS o ran eu swyddogaeth yn y gwasanaeth gofalwyr ifanc.

[Lle mae’r gwasanaeth gofalwyr ifanc yn darparu gwasanaethau boreol a/neu wersi i ddisgyblion yn yr ysgol]

* Darparu [dilëwch fel y bo'n briodol: gwasanaeth boreol i’r ysgol gyfan/gwasanaethau boreol i flynyddoedd xx/gwersi ABCh i flynyddoedd xx] er mwyn codi ymwybyddiaeth y disgyblion am faterion sy’n ymwneud â gofalwyr ifanc ac ymgorffori negeseuon cadarnhaol am anabledd/salwch.

[Lle mae’r gwasanaeth gofalwyr ifanc yn darparu hyfforddiant staff]

* Cefnogi’r ysgol i ddatblygu, gweithredu ac adolygu darpariaeth yr ysgol ar gyfer gofalwyr ifanc trwy ddarparu hyfforddiant a chodi ymwybyddiaeth ymhlith staff.

1. **Cyllid**

[Dylech gynnwys manylion am unrhyw gostau sy'n ymwneud â chael gwasanaethau wedi eu darparu gan y gwasanaeth y gofalwyr ifanc a nodi sut y caiff y rhain eu hariannu].

1. **Amseroedd ymateb**

Dylid ymateb i ohebiaeth (galwadau ffôn / e-byst) o fewn 2 wythnos (ynghynt pan fydd yn bosibl). Pan na ellir ymateb yn llawn o fewn yr amserlen hon, dylid cydnabod yr ohebiaeth gan amlinellu amserlen ar gyfer ymateb yn llawn.

Pe na bai prif berson cyswllt y naill barti neu'r llall ar gael dylid darparu enw cyswllt arall.

1. **Hawliau i newid / terfynu’r cytundeb**

Caiff y bartneriaeth ei hadolygu [nodwch yr amseru, e.e. ar ddechrau / ar ddiwedd pob blwyddyn ysgol, bob chwe mis].

Os na all yr ysgol a/neu’r gwasanaeth gofalwyr ifanc, oherwydd amgylchiadau annisgwyl, gyflawni'r cyfrifoldebau a nodir yn y Cytundeb Cydweithio mwyach, dylent roi gwybod i'r parti arall ar unwaith. A bydd angen 'cyfnod terfynnu' o [rhowch yr amserlen y cytunwyd arni] i ddod â gwaith i’w derfyn.